钦定古今图书集成/历象汇编/乾象典/第089卷 > 《天山雪歌送萧治归京》前人
## 钦定古今图书集成/历象汇编/乾象典/第089卷 > 《天山雪歌送萧治归京》前人

天山有雪常不开，千峰万岭雪崔嵬。北风夜卷赤亭
口，一夜天山雪更厚。能兼汉月照银山，复逐胡风过
铁关。交河城边鸟飞绝，轮台路上马蹄滑。晻蔼寒氛
万里凝，阑干阴崖千丈冰。将军狐裘卧不暖，都护宝
刀冻欲断。正是天山雪下时，送君走马归京师。雪中
何以赠君别，惟有青青松树枝。